পর্তুগালের হয়ে জয়সূচক গোলটি করেছেন আন্দ্রে সিলভা। ৪৮ মিনিটে ব্রুমার ক্রস থেকে গোলটি করেন এই সেভিয়া ফরওয়ার্ড। রোনালদো পরিবার নিয়ে সেন্ট ট্রপেজে ছুটিতে থাকায় দলের মূল আক্রমণভাগের দায়িত্বটা সিলভার কাঁধে তুলে দেন সান্তোস। কোচের আস্থার প্রতিদান দিতে ভুল করেননি এই ২২ বছর বয়সী পর্তুগিজ। একসময় ইতালিয়ান ক্লাব এসি মিলানের হয়ে খেলেছেন তিনি। কিন্তু সান সিরোতে নিজের ঝলকটা সেভাবে দেখাতে পারেননি তিনি। চলতি মৌসুমের শুরুতে ধারে চলে আসেন স্প্যানিশ ক্লাব সেভিয়াতে।